Arno Carstens se dronkbestuursaak hervatArno Carstens Foto: Joanne Olivier Photography Die musikant Arno Carstens moet na verwagting Woensdag weer in die Kaapstadse landdroshof verskyn op aanklag van dronkbestuur. Carstens is drie jaar gelede in hegtenis geneem nadat hy glo onder die invloed van alkohol bestuur het. Hy het onskuldig gepleit op ŉ aanklag van dronkbestuur, alternatiewelik ŉ aanklag van bestuur met ŉ bloedalkoholvlak van 0.20 %. Die beperking is 0.05 %. Die verhoor is in Februarie uitgestel nadat Carstens se prokureur, Milton de la Harpe, die metode wat die laboratorium gebruik het om Carstens se bloedmonster te toets, bevraagteken het. De la Harpe het aan die staatsgetuie Tim Lourens, hoof van die departement van forensiese toksikologie aan die Universiteit van Pretoria, gesê bloedmonsters kan nie geloofwaardig wees nie weens mikro-organismes soos bakterie, virusse en fungi. Glukose-vlakke kan ook tot ŉ foutiewe lesing lei, aangesien glukose-vlakke gewoonlik deur skok of stres verhoog word. – SAPA Lees ook: Arno Carstens: Saak duur voort Arno Carstens se saak wéér uitgestel Arno Carstens se bloedtoetse was glo “akkuraat” Arno Carstens se bloedmonster bevraagteken Arno Carstens: Onreëlmatighede in bloedtoetse Sanger weer in hof oor dronkbestuur Sanger se hofsaak uitgestel Arno Carstens in hof oor “dronkbestuur”